Մոտ երեք շաբաթ առաջ Microsoft-ը թողարկեց Windows 10 օպերացիոն համակարգի Technical Preview տարբերակը, որը հնարավոր է անվճար ներբեռնել և տեղադրել: Երեկ Microsoft-ը թողարկեց արդեն այդ համակարգի թարմացումը, որը ստացել է 9860 համարը, որը կարելի է տեղադրել Windows Update ֆունկցիայի միջոցով (առանձին ISO ֆայլ չի լինի): Windows 10 Technical Preview -ի սկզբնական տարբերակն իր մեջ ներառում էր նոր «Start» մենյուն, վիրտուալ աշխատասեղանների ֆունկցիան և Snap գործառույթը, իսկ այս թարմացման մեջ առաջին հայացքից աչքի է ընկնում ծանուցումների նոր ֆունկցիան: Ըստ Microsoft-ի՝ այս թարմացումը ներառում է ավելի քան 7000 փոփոխություններ: